Document ID: 32001D0600

Odločba Komisije
z dne 17. julija 2001
o zaščitnih ukrepih glede uvoza nekaterih živali iz Bolgarije zaradi izbruha bolezni modrikastega jezika, ki razveljavlja Odločbo 1999/542/ES, ki spreminja Odločbo 98/372/ES o zdravstvenem stanju živali in veterinarskem certificiranju za uvoz živega goveda in prašičev iz nekaterih evropskih držav, da bi upoštevali nekatere vidike v zvezi z Bolgarijo, ter spreminja Odločbo 97/232/ES o izdelavi seznamov tretjih držav, iz katerih države članice dovolijo uvoz ovc in koz
(notificirano pod dokumentarno številko K(2001) 1930)
(Besedilo velja za EGP)
(2001/600/EC)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu goveda, ovc,koz in prašičev ter svežega mesa in mesnih izdelkov iz tretjih držav [1], nazadnje spremenjene z Direktivo97/79/ES [2], in zlasti člena 6(1) in člena 7 Direktive,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS [3], nazadnje spremenjene z Direktivo 96/43/ES [4], in zlasti člena 18(7) Direktive,
ob upoštevanju naslednjega:
(1) Odločba Komisije 98/372/ES predpisuje zdravstveno stanje živali in veterinarsko certificiranje za uvoz živega goveda in prašičev iz nekaterih evropskih držav [5].
(2) Odločba Komisije 97/232/ES [6] navaja seznam tretjih držav, iz katerih države članice dovolijo uvoz ovc in koz.
(3) Po potrditvi izbruha bolezni modrikastega jezika julija 1999 v pokrajini Burgas v Bolgariji, je Odločba Komisije 1999/542/ES [7] predpisala nekaj zaščitnih ukrepov v zvezi z uvozom rejnih živali iz vrst govedi, koz in ovc, ki so po izvoru iz ali so pripeljane čez Bolgarijo.
(4) Po misiji Komisije novembra 2000 se zdi, da sta se nadzor bolgarskih veterinarskih služb in splošno stanje zdravstvenega varstva živali znatno izboljšala.
(5) V zvezi z boleznijo modrikastega jezika je že nekaj časa predpisan program spremljanja, zato postaja mogoče, da se na podlagi rezultatov te preiskave in s podatki in jamstvi pristojnih veterinarskih oblasti regionalizira Bolgarija z namenom, da se dopusti uvoz govedi, ovc in koz v Skupnost.
(6) Nekaj ukrepov je vendar treba ohraniti, da se zagotovi, da živo govedo, ovce in koze niso po izvoru iz ali da ne prečkajo tistega dela Bolgarije, ki obsega Burgas, Jambol, Haskovo in Kardžali.
(7) Odločbo 1999/542/ES je treba razveljaviti ter Odločbi 97/232/ES in 98/372/ES v skladu s tem spremeniti.
(8) Ta odločba je v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Priloga k Odločbi 97/232/ES se nadomesti s Prilogo III k tej odločbi.
Člen 2
Prilogi I in II k Odločbi 98/372/ES se nadomestita s Prilogama I in II k tej odločbi.
Člen 3
1. Odločba 1999/542/ES se nadomesti.
2. Države članice se pri sprejemu živega goveda, ovc in koz, ki se prevažajo čez ozemlje Bolgarije, prepričajo, da živali niso prečkale dela Bolgarije, ki obsega province Burgas, Jambol, Haskovo in Kardžali.
Člen 4
Ta odločba se uporablja od 1. avgusta 2001.
Člen 5
Ta odločba je naslovljena na države članice.
V Bruslju, 17. julija 2001

Labels: 0
3
5
6